section_heading: Pregled
paragraph_text: Carmela nije znala da je Adriana bila FBI-ev doušnik i da je Christopher, koji je saznao istinu od Adriane, obavijestio Tonyja, koji je naredio Silviju da je ubije. Ona je isto tako nesvjesna da je Tony ugušio Christophera vlastitom krvlju nakon što je Chris prevrnuo svoj terenac kad su bili na autocesti. Njezino tugovanje za rođakom ubrzo zasjenjuje briga za A.J.-a koji se pokušao ubiti u obiteljskom bazenu, nakon čega je smješten u psihijatrijsku ustanovu. Carmela ga, zajedno s Tonyjem, ohrabruje da postane dio produkcijske ekipe za film koji je napisao Daniel Baldwin, a kojeg financira Little Carmine, umjesto da se prijavi u vojsku. Osim toga, zabrinuta je za planove kuće na obali, a u posljednjoj sceni serije sastaje se s Tonyjem u restoranu na obiteljskoj večeri.